पीलीभीत बाईपास रोड स्थित आशुतोष सिटी को इज्जतनगर उपकेंद्र से बिजली सप्लाई होती है। स्थानीय निवासी महेश सक्सेना ने बताया कि कॉलोनी में 250 केवी का ट्रांसफार्मर लगा है, जबकि वहां दो सौ से अधिक परिवार रहते हैं। भार ज्यादा होने से लो वोल्टेज की समस्या हमेशा रहती है। स्टेब्लाइजर लगाने के बावजूद फ्रिज काम नहीं करता। कूलर और पंखे भी बहुत धीरे-धीरे चलते हैं। पानी की मोटर भी कम वोल्टेज के कारण नहीं चल पाती है। इसके अलावा अघोषित बिजली कटौती ने भी लोगों को परेशान कर रखा है। कालोनी में रहने वाले राहुल ने बताया कि दो सप्ताह पहले कुछ लोग इकट्ठे होकर मुख्य अभियंता हरीश चंद्रा के पास गए थे। उन्होंने समस्या दूर करने का भरोसा भी दिलाया था लेकि अब तक समस्या से निजात नहीं मिली।